Esboniwch sut mae cyfleoedd a heriau yng nghymuned ysgol yn dylanwadu ar addysgu, dysgu, ac agweddau eraill ar yr ysgol, e.e. lles disgyblion. Dangoswch eich dealltwriaeth drwy gyfeirio at y syniadau, cysyniadau a llenyddiaeth mewn darlithoedd a’ch profiadau Pontio. 
Yn yr aseiniad yma, rwy’n mynd i esbonio sut mae cyfleoedd a heriau yng nghymuned ysgol yn effeithio a’r dysgu myfyrwyr ac addysgu athrawon. Wrth ystyried y cyfleoedd a’r heriau mae ysgolion yn eu hwynebu, mae’n amlwg y gall yr heriau gael effaith sylweddol ar addysg myfyriwr ac mae’r cyfleoedd yn caniatáu mwy o le i’r myfyrwyr ragori o fewn eu haddysg. Wrth sylwi ar yr heriau, mae’n amlwg bod yna lawer a gall gael effaith negyddol ar addysg y myfyriwr, fodd bynnag, mae yna lawer o gyfleoedd sydd yn gallu symud eu haddysg a datblygiad ymlaen.

Un o’r prif heriau sydd yn effeithio ar addysg o fewn y gymuned yw presenoldeb o arian. Y rheswm dros hyn yw gall rhai teuluoedd fod mewn sefyllfa ariannol waeth nag eraill a gall hyn arwain at lai o gyfleoedd i’r myfyriwr megis dim yn gallu mynychu clybiau cymdeithasol neu dim yn cael yr opsiwn i fynychu teithiau ysgol (The Albert Shanker Institute, d.d.). Fodd bynnag, gall arian hefyd ddarparu cyfleoedd. Mae hyn oherwydd mae rhai teuluoedd yn gallu fforddio clybiau a theithio ychwanegol a gall ysgolion sydd mewn sefyllfa ariannol well ddarparu cynnydd pellach i’w myfyrwyr trwy brynu offer a gallu darparu staff mwy profiadol.

Cyfle sy’n gallu wynebu ysgolion yw ei lleoliad, mae’r ysgolion sydd wedi ei lleoli o fewn dinas gyda llawer mwy o gyfleusterau ar gael i’r ysgol ei defnyddio tuag at addysg y myfyrwyr. Mewn cyferbyniad a hyn, gall lleoli mewn dinas achosi cynnydd yn y nifer o fyfyrwyr yn pob dosbarth. Bydd y broblem hon yn arwain at ddiffyg amser un ar un rhwng y myfyrwyr a’r athro.

Her arall a wynebir mewn ysgolion ar draws y byd yw stereoteipiau rhwng y gallu academaidd rhwng bechgyn a merched. Gall hyn gael effaith ar addysg myfyrwyr wrth i ragdybiaethau gael eu gwneud bod gwrywod yn fwy dawnus o fewn meysydd gwyddoniaeth a thechnoleg a bod merched yn well na gwrywod mewn meysydd cyfathrebu (Gil, d.d.). Gall hyn effeithio ar addysg gan ei fod yn arwain unigolion at gael effaith ar eu perfformiad a llai o gynhyrchiant (Gil, d.d.). Mae hyn i’w weld o gwmpas y byd ym maenor hil a chenedligrwydd, fel rhai cenedligrwydd a hiliau yn cael eu hystyried yn llai cynhyrchiol ac yn llai deallusol nag eraill (Boston a Ma, 2018). Fodd bynnag, cyfle all godi o hyn yw bod unigolion o gefndiroedd gwahanol a rhywiau gwahanol yn cael y cyfle i ddysgu a datblygu sgiliau oddi wrth ei gilydd. Fodd bynnag, mae hyn yn cael ei chydnabod gan fod pawb o amgylchiadau gwahanol, mae hyn yn arwain at yr ysgol yn neilltuo’r cymorth angenrheidiol i bob unigolyn gyflawni ei botensial (Marin Health and Human Services, 2021).

Maes y gellir ei ystyried yn her yw diffyg siaradwyr Cymraeg o fewn y gymuned, mae hwn yn faes heriol gan fydd disgyblion di-gymraeg yn mynychu ysgolion Cymraeg. Mae hwn yn faes o wendid gan y bydd yn cyfyngu ar faint gall y rhieni gyfrannu at helpu eu phletyn gyda gwaith ysgol a faint o gymorth y gallant ei roi tuag at waith cartref eu plentyn. Er mwyn datrys yr her hon, mae rhai ysgolion yn gweithio gyda rhieni mewn llawer o wahanol feysydd, un o’r meysydd yma yw mai rhai ysgolion yn cynnal gwersi Cymraeg i rieni. Bydd hyn yn caniatáu i’r rhieni adeiladu perthynas gwell gyda’r ysgol a’r athrawon, byddant hefyd yn gallu cyfrannu mwy tuag at helpu eu plant gydag unrhyw waith. Mantais arall o’r gwersi Cymraeg yw i’r rhieni rhannu eu harbenigedd a’u profiadau. Mae’r cyfleoedd a’r heriau i gyd yn cael effaith ar addysg pob myfyrwyr ond mae’n amlwg mae rhai yn cael fwy o effaith nag eraill.

Wrth ystyried ffactorau heriol sydd yn gallu dylanwadau ar addysg plentyn a’r dulliau addysgu un o’r prif ffactorau yw arian. Tlodi yw un o’r ffyrdd y gall hyn effeithio ar addysg, phan ddaw plentyn o deulu llai sicr yn ariannol, gall olygu ei fod yn wynebu rhwystrau o fewn ei addysg. Wrth edrych ar unigolion o gefndir tlawd, mae’n amlwg bod cydberthynas rhwng eu diet a’u haddysg. Wrth edrych ar unigolion sy’n cael prydau ysgol am ddim, nodwyd eu bod yn llai tebygol o symud ymlaen mor gyflym â rhai teuluoedd cyfoethocach o ran ei datblygiad (The children’s society, 2020). Yn gysylltiedig â hyn, mae unigolion o’r cefndir hwn fel arfer yn bwyta diet gwael sydd yn gallu arwain at ostyngiad yn eu dilyniant addysgol. Gall diet gwael effeithio ar blentyn gan y bydd yn arwain at ddiffyg egni a lleihad yn ei allu i ganolbwyntio (Chen, 2022). Wrth edrych ar yr amgylchedd y mae’r myfyrwyr yn byw ynddo, gallu hyn effeithio ar eu datblygiad. Gallwn weld hyn yn ddamcaniaeth systemau ecolegol Bronfenbrenner. Yn y ddamcaniaeth hon, ystyriwyd bod datblygiad plentyn yn gallu cael ei effeithio gan amrywiaeth o ffactorau sy’n ymwneud a’u systemau amgylcheddol, a gall gynnwys unrhyw beth o’u hamgylchoedd (Guy-Evans, 2023). Un o’r ffactorau hyn yw’r ‘system meicro’, sef y cysylltiad uniongyrchol a’r plentyn sy’n cynnwys teulu, cymdogion a ffrindiau’r plentyn. Gall hyn cael effaith ar y plentyn gan fod yr unigolion hyn yn mynd i strwythuro meddwl, credoau a datblygiad y plentyn (Guy-Evans, 2023). Her arall sy’n cael ei dylanwadu gan arian yw’r diffyg cyfleoedd i fynychu clybiau y tu allan i’r ysgol, gall hyn effeithio ar eu datblygiad gan y bydd yn arwain at ddiffyg sgiliau cymdeithasol, deallusrwydd emosiynol a rhyngweithio a llai o bobl (Vain, 2023). Fodd bynnag, yn ystod fy amser pontio yn ysgol A daeth i fy sylw bod ysgol Ac yn cynnig cyfle i bob plentyn fynychu clybiau ar ôl ysgol am ddim. Mae hyn yn caniatáu i bob plentyn fynychu waeth beth yw sefyllfa ariannol eu rhieni. Mae ysgol A hefyd yn manteisio ar eu sefyllfa ariannol trwy holi am offer newydd ac athrawon mwy profiadol, mae hyn yn galluogi eu profiad dysgu cyffredinol i wella.

Un o’r cyfleoedd i ysgol A yw ei lleoliad, mae hyn yn gadarnhaol i’r ysgol gan ei bod wedi’i lleoli o fewn dinas. O fewn yr ysgol, maent yn defnyddio’r cyfleusterau sydd ganddynt o’u cwmpas, trwy gael y cyfle i fynychu’r cyfleusterau hyn yn yr ardal, gall ehangu gorwelion meddwl y myfyrwyr i’r hyn sydd o gwmpas yn y gymuned. Gall hefyd hyrwyddo darganfod diddordebau newydd a gall fod o fudd i amgylchedd yr ystafell ddosbarth trwy feithrin hyder ac annibyniaeth y myfyrwyr (CAS trips staff, 2022). Cyfle arall o ysgol sydd yn ddinas yw bod yna nifer o athrawon cymwysedig a profiadol sydd ar gael i’w dewis. Mae hyn yn caniatáu i’r ysgol gasglu tîm o staff mwy profiadol, bydd hyn yn cynyddu lefel y safon addysgol. Fodd bynnag, trwy gael ei leoli o fewn dinas mae’n dod a’i heriau, un o’r heriau hyn yw y bydd nifer cynyddol o fyfyrwyr o fewn yr ysgol a fydd yn arwain at lai o amser un ar un rhwng y myfyriwr a’r athro. Gall hyn effeithio ar addysg y myfyriwr gan fydd yn cyfyngu ar y berthynas rhwng y myfyrir a’r artho a gall olygu bydd yr athro yn cael llai o wybodaeth ar ddatblygiad y myfyriwr (mettfox, d.d).

Her arall sy’n gallu codi o fewn pob ysgol yw’r gwahaniaeth mewn rhyw, gall hyn gael effaith ar eu haddysg oherwydd stereoteipiau. Gall stereoteipiau effeithio addysg gan y gallu achosi cynnydd mewn llwyth gwybyddol a lleihau perfformiad academaidd a’u ffocws (University of Colorado Boulder, 2020). Yn wahanol i hyn, yn ystod fy amser yn Ysgol A sylwais eu bod yn trin pob myfyriwr yr un fath drwy roi’r un cyfleoedd i bob un ohonynt waeth beth yw’r wers neu weithgaredd. Ar y llaw arall, byddai cael amrywiaeth o unigolion o wahanol gefndiroedd a rhywiau gwahanol yn galluogi unigolion i ddysgu oddi wrth ei gilydd a chael gwybodaeth newydd. O fewn yr ysgol A, her arall sy’n cael effaith ar addysg yw’r diffyg athrawon gwrywaidd, trwy gael athrawon gwrywaidd mae’n caniatáu ar gyfer amrywiaeth o wahanol safbwyntiau a phrofiadau y gallant eu defnyddio i effeithio ar y plant. Mae llawer o brofiadau yn galluogi disgyblion i adnabod yr amrywiaeth o ryngweithiadau y tu mewn a’r tu allan i’r ystafell ddosbarth (IEUSA, 2020).

Yn yr ysgol maes sydd yn gallu fod yn heriol yw bod yna disgyblion sydd yn dod o gefndiroedd ethnig gwahanol a hefyd yn siarad ieithoedd gwahanol. Gweled bod unigolion sy’n dod o gefndiroedd eraill ar ei hol yn ystod gweithgareddau dosbarth a’u datblygiad (McConville, 2019). Yn ystod fy amser yn ysgol A, sylwais fod yr ysgol yn gweithredu’r swm angenrheidiol o gymorth i bob unigolyn, roedd hyn yn sicrhau bod pob plentyn yn cadw i fyny a’i ddatblygiad. Fodd bynnag, mae agwedd gadarnhaol at gael unigolion o gefndiroedd ethnig gwahanol yn yr ystafell ddosbarth yn caniatáu i fyfyrwyr weld gwahanol safbwyntiau a chydweithio ochr yn ochr â’i gilydd, manteision hyn yw ei fod yn annog sgiliau fel creadigrwydd, cymhelliant, dysgu dyfnach, meddwl yn feirniadol, a datrys problemau (The Century foundation, 2016). Wrth ystyried rhwystr iaith, her gall effeithio ar rieni a’r plentyn yw ddim siarad Cymraeg. Mae ysgol A yn ysgol Gymraeg ac felly gall hyn fod yn heriol i’r rhieni gan na fyddent yn gallu cyfrannu at yr ysgol a rhannu eu harbenigedd a’u gwybodaeth. Fodd bynnag, mae ysgol A yn cefnogi’r rhieni hyn trwy gynnal gwersi Cymraeg iddynt er mwyn eu galluogi Iddyn nhw gyfrannu at yr ysgol ac i godi nifer y siaradwyr Cymraeg yn y gymuned.

Gall cael myfyrwyr gydag Anghenion Dysgu Ychwanegol (ADY) fod yn heriol i athrawon gan nad yw rhai dulliau addysgu yn effeithiol. Y rheswm mae angen gwahanol ddulliau o addysgu i’w i sicrhau bod pob disgybl yn cael yr un cyfleoedd “Dylid sicrhau y caiff anghenion y disgyblion hyn eu diwallu fel eu bod yn cael yr un cyfleodd i ddysgu a datblygu i’w llawn botensial a gweddill eu cyfoedion” (Ryder, 2013, t.25). Gall ADY yn yr ystafell ddosbarth fod yn anodd gan fod rhai gweithgareddau yn anodd, megis chwarae’n ddychmygus neu’n greadigol. Mae hyn yn anodd i blant ryngweithio a’i gilydd ac yn gwneud llawer o dactegau addysgol yn aneffeithiol. Gall myfyriwr a phroblemau synhwyraidd ei chael yn anodd canolbwyntio, anodd i goddef cyswllt corfforol gan eraill neu fod mewn sefyllfaoedd swnllyd (www.autism-help.org. d.d).

I grynhoi, yn yr ysgol ac yn y gymuned bydd na bob amser heriau a chyfleoedd sydd yn gallu cael effaith ar addysg. Gall y cyfleoedd a’r heriau hyn gael effaith wahanol ar bob myfyriwr am amrywiaeth o wahanol resymau. Yn ystod fy amser yn ysgol A, roedd yn amlwg i mi eu bod nhw yn wynebu llawer o heriau ac yn cael llawer o gyfleoedd sy’n gallu cael effaith ar addysg y myfyrwyr. Yn ystod fy amser, sylwais eu bod yn gweithio’n agos gyda’r gymuned i geisio lleihau’r heriau, maen nhw’n wneud hon wrth agor clybiau am ddim i blant o bob cefndir. Mae’r ysgol hefyd yn gweithio’n agos gyda rhieni, mae hyn yn caniatáu iddynt adeiladu perthynas well gyda nhw. Trwy gael perthynas dda gyda’r rhieni, gwelwyd ei fod yn codi lefel academaidd y myfyrwyr trwy gynyddu cymhelliant i ddysgu, gwella eu hymddygiad, presenoldeb cynyddol ac agwedd fwy cadarnhaol tuag at waith cartref. (American Federation of teachers, 2023).

Cafodd y safonau proffesiynol ei chreu ar gyfer addysgu gan ddefnyddio amrywiaeth o safonau sydd wedi’u cynllunio i gefnogi athrawon i fod y gorau y gallant ac iddynt gwblhau eu harfer ochr yn ochr â’r cwricwlwm newydd. Lluniwyd model newydd ar gyfer y safonau proffesiynol trwy weithio gydag athrawon, gosodwyd 5 safon newydd. Mae’r 5 safon yn canolbwyntio ar elfennau hanfodol addysgu, y safonau yw addysgeg, arweinyddiaeth, arloesi a dysgu proffesiynol (hwb.gov.wales, d.d.). O fewn y 5 safon broffesiynol mae 32 llinyn, 2 o’r llinyn sydd yn fy marn i yn perthyn i’r aseiniad hwn yw’r ‘4 diben i ddysgwyr’ a ‘cefnogi a datblygu eraill’. Gall y 4 diben gysylltu â’r aseiniad hwn gan fod un o brif ffocws i athrawon yw lleihau'r nifer o heriau a chynyddu'r nifer o gyfleoedd i’r plant eu dosbarth. Trwy wneud hyn, mae’n gwneud y pedwar diben yn haws i’w cyflawni (Llywodraeth Cymru, 2020). Y llinyn arall sy’n cysylltu yw ‘cefnogi a datblygu eraill’. Wrth i athrawon leihau’r heriau a chynyddu nifer o gyfleoedd, bydd hyn roi cymorth i’w myfyrwyr a symud eu datblygiad yn flaen. Byddaf yn mynd a’r profiadau yr wyf wedi’u dysgu i’r ystafell ddosbarth pan fyddaf yn athro cymwys. Pwrpas hyn bydd i sicrhau fy mod yn gallu adnabod y cyfleoedd a’r heriau sy’n wynebu pob plentyn.

